

**ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ**

**ΑΘΛΗΤΙΣΜΟΥ**

**--**

**ΓΕΝΙΚΗ ΔΙΕΥΘΥΝΣΗ ΨΗΦΙΑΚΩΝ ΣΥΣΤΗΜΑΤΩΝ ΥΠΟΔΟΜΩΝ ΚΑΙ ΕΞΕΤΑΣΕΩΝ**

**ΔΙΕΥΘΥΝΣΗ ΕΚΠΑΙΔΕΥΤΙΚΗΣ ΤΕΧΝΟΛΟΓΙΑΣ ΚΑΙ ΚΑΙΝΟΤΟΜΙΑΣ**

**--**

Ταχ. Δ/νση : Ανδρέα Παπανδρέου 37

Τ.Κ. – Πόλη : 15180 – Μαρούσι

Email : deti-actions@minedu.gov.gr Ιστοσελίδα : <https://edu-gate.minedu.gov.gr/> Πληροφορίες : Ο. Λάμπου, Κ. Καψωμενάκη Τηλέφωνο : 2103442054, 2103442524

**ΑΠΟΣΤΟΛΗ ΜΕ ΗΛΕΚΤΡΟΝΙΚΟ ΤΑΧΥΔΡΟΜΕΙΟ**

Βαθμός Ασφαλείας:

Να διατηρηθεί μέχρι: Βαθμός Προτεραιότητας:

**Μαρούσι, 05-02-2024**

**Αρ. Πρωτ.: 12084/A6**

**ΠΡΟΣ**:

1. Διευθύνσεις Π.Ε. & Δ.Ε.
2. Σχολικές μονάδες Π.Ε. & Δ.Ε. (μέσω των Δ/νσεων Π.Ε & Δ.Ε.)

# Θέμα: Δράση Συγκέντρωσης και Προβολής Εκπαιδευτικού Υλικού από τα Σχολεία Πρωτοβάθμιας και Δευτεροβάθμιας Εκπαίδευσης

Η Διεύθυνση Εκπαιδευτικής Τεχνολογίας και Καινοτομίας απευθύνει πρόσκληση στα σχολεία Πρωτοβάθμιας και Δευτεροβάθμιας Εκπαίδευσης (δημόσια και ιδιωτικά), προκειμένου να καταθέσουν **πρωτότυπο υλικό από εκπαιδευτικές επισκέψεις-εκδρομές, υλικό προβολής έργων (project) τύπου STEM και STEAM,** καθώς **υλικό από οποιαδήποτε άλλη καινοτόμα δράση** που υλοποιούνται ή έχουν ήδη υλοποιηθεί από αυτά, ώστε να συγκεντρωθούν και να διαμοιραστούν, μέσω της δικτυακής πύλης [https://edu-](https://edu-gate.minedu.gov.gr/) [gate.minedu.gov.gr/](https://edu-gate.minedu.gov.gr/) στην κατηγορία **Καινοτομίες**.

Το υλικό που αναφέρεται σε πρωτότυπες **εκπαιδευτικές επισκέψεις-εκδρομές** θα περιλαμβάνει κείμενα μαθητών έκτασης έως τριακόσιες (300) λέξεις, φωτογραφίες (μέχρι πέντε εικόνες ανά επίσκεψη), βίντεο (μέχρι δύο βίντεο ανά επίσκεψη σε μορφή συνδέσμου που θα έχει αναρτηθεί σε εξωτερικό κανάλι) και καλλιτεχνικές εργασίες (σε μορφή εικόνας ή βίντεο, μέχρι δύο ανά επίσκεψη). Επισημαίνεται ότι το εν λόγω υλικό θα αναρτάται στον ιστότοπο: <https://edu-gate.minedu.gov.gr/> στην κατηγορία **Καινοτομίες/Εκπαιδευτικές Εκδρομές.**

Τα **STEM** και τα **STEAM έργα (project)** προσεγγίζουν διαθεματικά την επιστήμη, την τεχνολογία, τη μηχανική και τα μαθηματικά. Το υλικό προβολής αυτών θα περιλαμβάνει

κείμενα μαθητών έκτασης έως τριακόσιες (300) λέξεις, φωτογραφίες (μέχρι πέντε εικόνες ανά έργο), βίντεο (μέχρι δύο βίντεο ανά έργο σε μορφή συνδέσμου που θα έχει αναρτηθεί σε εξωτερικό κανάλι) και καλλιτεχνικές εργασίες (μέχρι δύο ανά έργο), το οποίο επίσης θα αναρτάται στον ως άνω ιστότοπο ([https://edu-gate.minedu.gov.g](https://edu-gate.minedu.gov.gr/)r/) στην κατηγορία **Καινοτομίες/STE(A)M projects**.

Τα σχολεία μπορούν να αποστείλουν οποιαδήποτε άλλη αξιόλογη καινοτόμα δράση έχουν εκπονήσει, με τα ίδια συνοδευτικά, οι οποίες επίσης θα αναρτώνται στον ιστότοπο ([https://edu-gate.minedu.gov.g](https://edu-gate.minedu.gov.gr/)r/) στην κατηγορία **Καινοτομίες/ Άλλες Καινοτόμες Δράσεις**.

Οι ενδιαφερόμενοι υπεύθυνοι εκπαιδευτικοί μπορούν να αποστέλλουν το υλικό τους μέσω ηλεκτρονικού ταχυδρομείου στην ηλεκτρονική διεύθυνση: deti- actions@minedu.gov.gr, αναγράφοντας τα στοιχεία επικοινωνίας τους. Σημειώνεται ότι το υλικό που θα αποσταλεί δεν πρέπει να περιλαμβάνει άμεση ή έμμεση διαφήμιση προϊόντων ή υπηρεσιών.

Τέλος, τονίζουμε ότι το περιεχόμενο του υλικού θα πρέπει να είναι σύμφωνο με την κείμενη νομοθεσία αναφορικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα. Ειδικότερα, σε περίπτωση που χρειάζεται να εμφανίζονται τα πρόσωπα των μαθητών σε φωτογραφίες ή βίντεο, είναι απαραίτητη η γραπτή συγκατάθεση γονέων ή κηδεμόνων.

# Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ

**ΚΑΛΟΜΟΙΡΑ ΜΑΡΟΥΓΚΑ**

**Εσωτερική Διανομή:**

1. Γραφείο Υπουργού
2. Γραφείο Υφυπουργού κ. Μακρή
3. Γραφείο Γενικού Γραμματέα Α/θμιας Β/θμιας Εκπαίδευσης και Ειδικής Αγωγής
4. Γενική Διεύθυνση Σπουδών Α/θμιας και Β/θμιας Εκπαίδευσης
5. Διεύθυνση Παιδείας Ομογενών Διαπολιτισμικής Εκπαίδευσης και Μειονοτικών Σχολείων
6. Γενική Διεύθυνση Ψηφιακών Συστημάτων, Υποδομών και Εξετάσεων
7. Διεύθυνση Εκπαιδευτικής Τεχνολογίας και Καινοτομίας